2008R0106 — FI — 26.03.2013 — 001.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

►B EUROOPAN PARLAMENTIN JA NEUVOSTON ASETUS (EY) N:o 106/2008, annettu 15 päivänä tammikuuta 2008, toimistolaitteiden energiatehokkuutta osoittavia merkintöjä koskevasta unionin ohjelmasta (uudelleen laadittu toisinto) (EYV L 039, 13.2.2008, p.1)

Muutettu:









▼B

▼M1

EUROOPAN PARLAMENTIN JA NEUVOSTON ASETUS (EY) N:o 106/2008,

annettu 15 päivänä tammikuuta 2008,

toimistolaitteiden energiatehokkuutta osoittavia merkintöjä koskevasta unionin ohjelmasta

▼B

(uudelleen laadittu toisinto)







EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 175 artiklan 1 kohdan, ottavat huomioon komission ehdotuksen, ottavat huomioon Euroopan talous- ja sosiaalikomitean lausunnon ( 1 ), ovat kuulleet alueiden komiteaa, noudattavat perustamissopimuksen 251 artiklassa määrättyä menettelyä ( 2 ), sekä katsovat seuraavaa: (1) Toimistolaitteiden energiatehokkuutta osoittavia merkintöjä koskevasta yhteisön ohjelmasta 6 päivänä marraskuuta 2001 annettuun Euroopan parlamentin ja neuvoston asetukseen (EY) N:o 2422/2001 ( 3 ) on tehtävä useita merkittäviä muutoksia. Selkeyden vuoksi kyseinen asetus olisi laadittava uudelleen. (2) Toimistolaitteiden osuus sähkön kokonaiskulutuksesta on huomattava. Yhteisön markkinoilla tarjolla olevien eri mallien energiankulutuksessa on huomattavia eroja samoissa toiminnoissa, ja niiden energiatehokkuutta voidaan vielä merkittävästi parantaa. (3) Toimistolaitteiden energiatehokkuuden parantamisen olisi edistettävä yhteisön kilpailukyvyn parantamista ja sen energiansaannin varmuutta sekä ympäristön ja kuluttajien suojelua. (4) On tärkeää edistää toimenpiteitä, joiden tarkoituksena on varmistaa sisämarkkinoiden moitteeton toiminta. (5) On toivottavaa, että kansalliset energiatehokkuusmerkintöjä koskevat aloitteet sovitetaan yhteen, jotta niiden täytäntöönpanemiseksi toteutettujen toimenpiteiden haitalliset vaikutukset teollisuuteen ja kauppaan jäävät mahdollisimman vähäisiksi. (6) Jäsenvaltiot eivät voi riittävällä tavalla toteuttaa suunnitellun toiminnan tavoitetta, joka on sääntöjen laatiminen toimistolaitteiden energiatehokkuutta osoittavia merkintöjä koskevaa yhteisön ohjelmaa varten, vaan se voidaan saavuttaa paremmin yhteisön tasolla, joten yhteisö voi toteuttaa toimenpiteitä perustamissopimuksen 5 artiklassa vahvistetun toissijaisuusperiaatteen mukaisesti. Mainitussa artiklassa vahvistetun suhteellisuusperiaatteen mukaisesti tässä asetuksessa ei ylitetä sitä, mikä on tämän tavoitteen saavuttamiseksi tarpeen. (7) Ilmastonmuutosta koskevan Yhdistyneiden Kansakuntien puitesopimuksen Kioton pöytäkirjassa, joka tehtiin 11 päivänä joulukuuta 1997, vaaditaan yhteisöltä kasvihuonekaasupäästöjen vähentämistä 8 prosentilla viimeistään kautena 2008–2012. Tämän tavoitteen saavuttaminen edellyttää tehokkaampia toimenpiteitä hiilidioksidipäästöjen vähentämiseksi yhteisössä. (8) Lisäksi Euroopan yhteisön ympäristöä ja kestävää kehitystä koskevan poliittisen toimintaohjelman ”Kohti kestävää kehitystä” tarkistamisesta 24 päivänä syyskuuta 1998 tehdyssä Euroopan parlamentin ja neuvoston päätöksessä N:o 2179/98/EY ( 4 ) pidetään laitteiden energiatehokkuusmerkinnöistä annettuja säännöksiä erittäin tärkeinä energiaan liittyvien ympäristövaatimusten huomioon ottamisen kannalta. (9) Energiatehokkuudesta Euroopan yhteisössä 7 päivänä joulukuuta 1998 annetussa neuvoston päätöslauselmassa ( 5 ) kehotetaan käyttämään entistä enemmän laitteiden ja välineiden merkintöjä. (10) On toivottavaa, että energiatehokkuusvaatimukset, merkinnät ja testausmenetelmät tarvittaessa sovitetaan yhteen. (11) Useimpia energiaa säästäviä toimistolaitteita on saatavana vähäisin lisäkustannuksin tai samaan hintaan, ja korkeammat hankintakustannukset voivat sen vuoksi monissa tapauksissa korvautua sähkönsäästönä kohtuullisessa ajassa. Tämän vuoksi energiansäästöä ja hiilidioksidipäästöjen vähentämistä koskevat tavoitteet voidaan tällä alalla saavuttaa edullisesti ja ilman kuluttajille ja teollisuudelle koituvia haittoja. (12) Toimistolaitteiden kauppa on maailmanlaajuista. Toimistolaitteiden energiatehokkuutta osoittavia merkintöjä koskevien ohjelmien yhteensovittamisesta 20 päivänä joulukuuta 2006 tehdyllä Amerikan yhdysvaltojen hallituksen ja Euroopan yhteisön välisellä sopimuksella ( 6 ), jäljempänä ’sopimus’, olisi helpotettava kansainvälistä kauppaa ja edistettävä ympäristönsuojelua näiden laitteiden osalta. Sopimus olisi pantava täytäntöön yhteisössä. (13) Energy Star -energiatehokkuusmerkintää käytetään maailmanlaajuisesti. Jotta Euroopan yhteisö voisi vaikuttaa Energy Star -merkintäohjelman vaatimuksiin, sen olisi osallistuttava tähän merkintäohjelmaan ja tarpeellisten teknisten eritelmien laatimiseen. Vahvistaessaan teknisiä eritelmiä yhdessä Yhdysvaltain ympäristönsuojeluviraston (United States Environmental Protection Agency) kanssa komission olisi pyrittävä saavuttamaan kunnianhimoiset energiatehokkuustasot ottaen huomioon energiatehokkuutta koskevan yhteisön politiikan ja tavoitteet. (14) On tarpeen ottaa käyttöön tehokas täytäntöönpanojärjestelmä, jolla varmistetaan toimistolaitteiden energiatehokkuutta osoittavia merkintöjä koskevan ohjelman moitteeton täytäntöönpano, taataan valmistajille tasapuoliset kilpailuedellytykset ja suojellaan kuluttajien oikeuksia. (15) Tätä asetusta olisi sovellettava ainoastaan toimistolaitteisiin. (16) Kodinkoneiden energian ja muiden voimavarojen kulutuksen osoittamisesta merkinnöin ja yhdenmukaisin tuotetiedoin 22 päivänä syyskuuta 1992 annettu neuvoston direktiivi 92/75/ETY ( 7 ) ei sovellu toimistolaitteisiin parhaalla mahdollisella tavalla. Kustannustehokkain toimenpide toimistolaitteiden energiatehokkuuden edistämiseksi on vapaaehtoinen merkintäohjelma. (17) On tarpeen uskoa yhteisten teknisten vaatimusten vahvistamiseen ja tarkistamiseen osallistuminen asianmukaiselle elimelle, Euroopan yhteisön Energy Star -lautakunnalle, jotta energiatehokkuutta osoittavia merkintöjä koskevan ohjelman toimeenpano olisi tehokasta ja puolueetonta. Lautakunnan olisi koostuttava kansallisista edustajista ja asiaan liittyvien sidosryhmien edustajista. (18) On tarpeen varmistaa, että toimistolaitteiden energiatehokkuutta osoittavia merkintöjä koskeva ohjelma on johdonmukainen ja yhteensovitettu yhteisön politiikan ensisijaisten tehtävien ja yhteisön muiden merkintä- tai laatusertifiointijärjestelmien, esimerkiksi direktiivissä 92/75/ETY ja yhteisön ekotuotemerkin myöntämisjärjestelmästä 23 päivänä maaliskuuta 1992 annetussa neuvoston asetuksessa (ETY) N:o 880/92 ( 8 ) tarkoitettujen järjestelmien kanssa. (19) Energiatehokkuuden merkintäohjelmalla olisi myös täydennettävä toimenpiteitä, joita toteutetaan energiaa käyttävien tuotteiden ekologiselle suunnittelulle asetettavien vaatimusten puitteista 6 päivänä heinäkuuta 2005 annetun Euroopan parlamentin ja neuvoston direktiivin 2005/32/EY ( 9 ) yhteydessä. Sen vuoksi on tarpeen varmistaa, että Energy Star -ohjelma ja ekologista suunnittelua koskeva järjestelmä ovat keskenään johdonmukaisia ja koordinoituja. (20) On toivottavaa, että sopimukseen perustuva yhteisön Energy Star -ohjelma ja muut yhteisössä käytettävät vapaaehtoiset toimistolaitteiden energiatehokkuusmerkintäjärjestelmät sovitetaan yhteen niin, että kuluttajat saavat asiasta selkeän käsityksen ja estetään mahdolliset markkinoiden vääristymät. (21) On tarpeen huolehtia Energy Star -ohjelman täytäntöönpanon avoimuudesta sekä yhdenmukaisuudesta asiaa koskevien kansainvälisten standardien kanssa, jotta helpotetaan yhteisön ulkopuolisista maista olevien valmistajien ja viejien pääsyä ja osallistumista järjestelmään. (22) Tässä asetuksessa otetaan huomioon Energy Star -ohjelman ensimmäisellä täytäntöönpanokaudella yhteisössä saadut kokemukset, sekä katsovat seuraavaa: OVAT ANTANEET TÄMÄN ASETUKSEN:







▼M1

1 artikla

Tavoite

Tällä asetuksella vahvistetaan toimistolaitteiden energiatehokkuutta osoittavia merkintöjä koskevaa unionin ohjelmaa, jäljempänä ’Energy Star -ohjelma’, koskevat säännöt sellaisina kuin ne on määritelty toimistolaitteiden energiatehokkuutta osoittavia merkintöjä koskevien ohjelmien yhteensovittamisesta 10 päivänä joulukuuta 2012 Brysselissä ja 18 päivänä tammikuuta 2013 Washingtonissa allekirjoitetussa Amerikan yhdysvaltojen hallituksen ja Euroopan yhteisön välisessä sopimuksessa ( 10 ), jäljempänä ’sopimus’.

▼B

2 artikla

Soveltamisala

Tätä asetusta sovelletaan sopimuksen liitteessä C määriteltyihin toimistolaitteiden tuoteryhmiin, sanotun kuitenkaan rajoittamatta liitteeseen sopimuksen XII artiklan mukaisesti tehtäviä muutoksia.

3 artikla

Määritelmät

Tässä asetuksessa tarkoitetaan:

a) ’yhteisellä tunnuksella’ sopimuksen liitteessä A tarkoitettua merkkiä;

b) ’ohjelman osanottajilla’ valmistajia, kokoonpanijoita, viejiä, tuojia, jälleenmyyjiä ja muita henkilöitä tai tahoja, jotka sitoutuvat edistämään tiettyjen Energy Star -ohjelman yhteiset vaatimukset, sellaisina kuin ne on määritelty c alakohdassa, täyttävien energiatehokkaiden toimistolaitteiden laajempaa käyttöä ja jotka ovat ilmoittautuneet Energy Star -ohjelmaan osallistujiksi rekisteröitymällä komissioon;

c) ’yhteisillä vaatimuksilla’ tuotteen energiatehokkuuteen ja suorituskykyyn liittyviä vaatimuksia, testausmenetelmät mukaan lukien, joita käytetään selvitettäessä, onko jokin energiatehokas toimistolaite sellainen, että siinä voidaan käyttää yhteistä tunnusta.

4 artikla

Yleiset periaatteet

▼M1

1. Energy Star -ohjelman on osaltaan vaikutettava siihen, että jäsenvaltioiden ja unionin energiatehokkuustavoitteet täytetään sellaisina kuin niihin viitataan energiatehokkuudesta 25 päivänä lokakuuta 2012 annetun Euroopan parlamentin ja neuvoston direktiivin 2012/27/EU ( 11 ) 1 ja 3 artiklassa. Se on tarvittaessa sovitettava yhteen muiden unionin merkintä- tai laadunvarmistusjärjestelyjen ja -järjestelmien kanssa, joihin kuuluvat erityisesti unionin ympäristömerkin myöntämisjärjestelmä, joka otettiin käyttöön EU-ympäristömerkistä 25 päivänä marraskuuta 2009 annetulla Euroopan parlamentin ja neuvoston asetuksella (EY) N:o 66/2010 ( 12 ), energiaan liittyvien tuotteiden energian ja muiden voimavarojen kulutuksen osoittamista merkinnöin ja yhdenmukaisin tuotetiedoin koskeva järjestelmä, joka perustettiin Euroopan parlamentin ja neuvoston direktiivillä 2010/30/EU ( 13 ) sekä toimenpiteet, joilla pannaan täytäntöön energiaan liittyvien tuotteiden ekologiselle suunnittelulle asetettavien vaatimusten puitteista 21 päivänä lokakuuta 2009 annettu Euroopan parlamentin ja neuvoston direktiivi 2009/125/EY ( 14 ). Tähän yhteensovittamiseen kuuluu tuotetietojen vaihtoa ja tarvittaessa samantasoisten eritelmien ja vaatimusten vahvistamista eri järjestelmien kesken.

▼B

2. Ohjelman osanottajat voivat käyttää yhteistä tunnusta yksittäisissä toimistolaitteissaan ja niiden myynnin edistämisessä.

3. Energy Star -ohjelmaan osallistuminen on vapaaehtoista.

▼M1

4. Energy Star -ohjelman rinnalla jäsenvaltioissa voi olla toimistolaitteita koskevia muita voimassa olevia tai uusia vapaaehtoisia energiatehokkuusmerkintäjärjestelmiä.

5. Komissio tai jäsenvaltiot voivat testata tämän asetuksen soveltamisalaan kuuluvia unionissa markkinoitavia tuotteita sen toteamiseksi, vastaavatko ne tässä asetuksessa esitettyjä vaatimuksia, sanotun kuitenkaan rajoittamatta vaatimustenmukaisuuden arvioinnista ja sitä koskevista merkinnöistä annettujen unionin sääntöjen soveltamista ja/tai sellaisten unionin ja kolmansien maiden välillä tehtyjen kansainvälisten sopimusten noudattamista, jotka koskevat unionin markkinoille pääsyä.

▼B

5 artikla

Ohjelman osanottajien rekisteröinti

1. Hakemukset ohjelman osanottajaksi pääsyä varten osoitetaan komissiolle.

2. Komissio päättää hakijan hyväksymisestä ohjelman osanottajaksi tarkistettuaan, että hakija on ilmoittanut noudattavansa sopimuksen liitteessä B olevia yhteisen tunnuksen käyttöohjeita. Komissio julkaisee Energy Star -ohjelman kotisivuilla ajan tasalle saatetun luettelon ohjelman osanottajista ja toimittaa sen jäsenvaltioille säännöllisesti.

▼M1

6 artikla

Energiatehokkuusvaatimusten edistäminen

1. Julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta 31 päivänä maaliskuuta 2004 annetussa Euroopan parlamentin ja neuvoston direktiivissä 2004/18/EY ( 15 ) tarkoitettujen keskushallintoviranomaisten on määriteltävä sopimuksen voimassaolon ajan vähintään yhteisten vaatimusten mukaiset energiatehokkuusvaatimukset mainitun direktiivin 7 artiklassa määriteltyjä kynnysarvoja vastaaville tai ne ylittäville julkisille hankintasopimuksille, sanotun kuitenkaan rajoittamatta unionin ja kansallisen oikeuden sekä taloudellisten arviointiperusteiden soveltamista. Jäsenvaltioiden on kannustettava alue- ja paikallistason hankintaviranomaisia käyttämään näitä vaatimuksia. Tätä artiklaa sovelletaan rajoittamatta direktiivin 2012/27/EU 6 artiklan ja kyseisen direktiivin liitteessä III olevan c alakohdan säännösten soveltamista.

2. Komission ja muiden unionin toimielinten on määriteltävä sopimuksen voimassaolon ajan vähintään yhteisten vaatimusten mukaiset energiatehokkuusvaatimukset direktiivin 2004/18/EY 7 artiklassa määriteltyjä kynnysarvoja vastaaville tai ne ylittäville julkisille hankintasopimuksille, sanotun kuitenkaan rajoittamatta unionin ja kansallisen oikeuden sekä taloudellisten arviointiperusteiden soveltamista.

▼M1 —————

▼M1

8 artikla

Euroopan unionin Energy Star -lautakunta

1. Komissio perustaa Euroopan unionin Energy Star -lautakunnan, jäljempänä ’Energy Star -lautakunta’, jonka jäseninä on 9 artiklassa tarkoitettuja kansallisia edustajia sekä asiaan liittyvien sidosryhmien edustajia. Energy Star -lautakunta tarkastelee Energy Star -ohjelman täytäntöönpanoa unionissa sekä neuvoo ja avustaa tarvittaessa komissiota, jotta komissio pystyy hoitamaan tehtävänsä hallintoyksikkönä, kuten sopimuksen IV artiklassa määrätään.

2. Komissio huolehtii siitä, että kaikki tiettyyn toimistolaitteiden tuoteryhmään liittyvät sidosryhmät kuten valmistajat, jälleenmyyjät ja maahantuojat sekä ympäristönsuojelu- ja kuluttajajärjestöt ovat edustettuina Energy Star -lautakunnassa niin tasapuolisesti kuin lautakunnan toiminnan kannalta on mahdollista.

3. Komissio seuraa Energy Star -lautakunnan avustamana yhteisellä tunnuksella merkittyjen tuotteiden yleistymistä markkinoilla sekä energiatehokkaiden toimistolaitteiden kehitystä, jotta yhteisiä vaatimuksia voidaan tarkistaa oikea-aikaisesti.

4. Komissio vahvistaa Energy Star -lautakunnan työjärjestyksen ottaen huomioon Energy Star -lautakunnassa olevien kansallisten edustajien näkemykset.

▼B

9 artikla

Kansalliset edustajat

Kunkin jäsenvaltion on nimettävä asianmukaisesti kansallisia energiapolitiikan asiantuntijoita, viranomaisia tai henkilöitä, jäljempänä ’kansalliset edustajat’, joiden tehtävänä on suorittaa tässä asetuksessa säädetyt tehtävät. Jos kansallisia edustajia nimetään enemmän kuin yksi, jäsenvaltion on määriteltävä kunkin edustajan toimivalta ja edustajiin sovellettavat yhteensovittamista koskevat vaatimukset.

10 artikla

Työsuunnitelma

Komissio laatii työsuunnitelman 1 artiklassa esitetyn tavoitteen mukaisesti. Työsuunnitelmaan sisältyy Energy Star -ohjelman kehittämisstrategia, jossa esitetään seuraavat seikat seuraavaa kolmivuotiskautta varten:

▼M1

a) energiatehokkuuden parantamista koskevat tavoitteet, ottaen huomioon tarve pyrkiä saavuttamaan kuluttajansuojan ja ympäristönsuojelun korkea taso sekä se markkinoille pääsyn aste, johon Energy Star -ohjelmalla olisi pyrittävä unionin tasolla;

▼B

b) esimerkinomainen luettelo toimistolaitteista, joiden liittämistä Energy Star -ohjelmaan olisi pidettävä ensisijaisena;

c) koulutus- ja edistämisaloitteita;

d) ehdotuksia Energy Star -ohjelman ja jäsenvaltioiden muiden vapaaehtoisten energiatehokkuusmerkintäjärjestelmien yhteensovittamista ja niiden välistä yhteistyötä varten.

Komissio tarkistaa työsuunnitelmaa vähintään kerran vuodessa ja asettaa sen julkisesti saataville.

▼M1

11 artikla

Teknisten arviointiperusteiden tarkistuksen valmistelua varten tarvittavat menettelyt

1. Sopimuksen liitteessä C tarkoitettujen yhteisten vaatimusten ja toimistolaitteiden tuoteryhmiä koskevan tarkistuksen valmistelua varten sekä ennen kuin tehdään asiaa koskeva ehdotusluonnos tai vastataan Yhdysvaltain ympäristönsuojeluvirastolle sopimuksessa ja Amerikan yhdysvaltojen hallituksen ja Euroopan unionin välisen toimistolaitteiden energiatehokkuutta osoittavia merkintöjä koskevien ohjelmien yhteensovittamista koskevan sopimuksen allekirjoittamisesta ja tekemisestä 13 päivänä marraskuuta 2012 tehdyssä neuvoston päätöksessä 2013/107/EU ( 16 ) vahvistettujen menettelyjen mukaisesti, on toteutettava 2–5 kohdassa säädetyt toimenpiteet.

2. Komissio voi pyytää Energy Star -lautakuntaa tekemään ehdotuksia sopimuksen tai jotain tuotetta koskevien yhteisten vaatimusten tarkistamisesta. Komissio voi tehdä Energy Star -lautakunnalle ehdotuksia jotain tuotetta koskevien yhteisten vaatimusten tai sopimuksen tarkistamisesta. Energy Star -lautakunta voi myös omasta aloitteestaan tehdä ehdotuksia komissiolle.

3. Komissio kuulee Energy Star -lautakuntaa aina, kun se saa sopimuksen tarkistamista koskevan ehdotuksen Yhdysvaltain ympäristönsuojeluvirastolta.

4. Antaessaan komissiolle lausuntonsa Energy Star -lautakunnan jäsenten on otettava huomioon toteutettavuus- ja markkinatutkimusten tulokset sekä energiankulutuksen vähentämiseksi paras käytettävissä oleva teknologia.

5. Komissio kiinnittää erityistä huomiota tavoitteeseen vahvistaa kunnianhimoiset yhteiset vaatimukset, kuten sopimuksen I artiklan 3 kohdassa määrätään, jotta energiankulutusta voitaisiin vähentää ottaen asianmukaisesti huomioon käytettävissä oleva teknologia ja siihen liittyvät elinkaarikustannukset. Energy Star -lautakunnan on otettava erityisesti huomioon ekologista suunnittelua koskevien selvitysten viimeisimmät tulokset, ennen kuin se antaa lausuntonsa uusista yhteisistä vaatimuksista.

▼B

12 artikla

Markkinoiden seuranta ja väärinkäytösten valvonta

1. Yhteistä tunnusta saa käyttää ainoastaan sopimuksen soveltamisalaan kuuluvien tuotteiden yhteydessä ja sopimuksen liitteessä B olevien, yhteisen tunnuksen käyttäjälle annettujen ohjeiden mukaisesti.

2. Kaikenlainen virheellinen tai harhaanjohtava mainonta taikka sellaisen merkinnän tai tunnuksen käyttö, joka voidaan sekoittaa yhteiseen tunnukseen, on kiellettyä.

▼M1

3. Komissio varmistaa yhteisen tunnuksen asianmukaisen käytön toteuttamalla tai koordinoimalla sopimuksen IX artiklan 2, 3 ja 4 kohdassa mainittuja toimia. Jäsenvaltioiden on toteutettava tarvittavat, erityisesti sopimuksen IX artiklan 5 kohdassa kuvatut toimet, joilla varmistetaan tämän asetuksen säännösten noudattaminen niiden alueella, ja ilmoitettava niistä komissiolle. Jäsenvaltiot voivat toimittaa komissiolle todisteita siitä, että ohjelman osanottajat eivät ole noudattaneet näitä säännöksiä, jotta komissio voi ryhtyä toimenpiteisiin.

13 artikla

Uudelleentarkastelu ja tarkistaminen

Ennen kuin sopimuspuolet keskustelevat sopimuksen uusimisesta sen XIV artiklan 2 kohdan mukaisesti, komissio arvioi Energy Star -ohjelman tuloksellisuutta toimistolaitteiden energiantehokkuuden parantamisessa, uusien työpaikkojen luomisessa ja valmistajien markkinamahdollisuuksien avaamisessa sekä laatii arvion vaihtoehtoisista toimintamuodoista, kuten unionin lainsäädännön, erityisesti direktiivien 2009/125/EY ja 2010/30/EU mukaisista vaihtoehdoista. Näiden arviointien tulokset on toimitettava Euroopan parlamentille ja neuvostolle vähintään kaksi vuotta ennen sopimuksen voimassaoloajan päättymistä.

▼M1 —————

▼B

15 artikla

Kumoaminen

Kumotaan asetus (EY) N:o 2422/2001.

Viittauksia kumottuun asetukseen pidetään viittauksina tähän asetukseen liitteessä olevan vastaavuustaulukon mukaisesti.

16 artikla

Loppusäännökset

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.









LIITE







Asetus (EY) N:o 2422/2001 Tämä asetus 1 artikla 1 artikla 1 artiklan viimeinen virke — 2 artikla 2 artikla 3 artikla 3 artikla 4 artiklan 1 kohta 4 artiklan 1 kohta 4 artiklan 2 kohta 4 artiklan 2 kohta — 4 artiklan 3 kohta 4 artiklan 3 kohta 4 artiklan 4 kohta 4 artiklan 4 kohta 4 artiklan 5 kohta 5 artikla 5 artikla 6 artiklan 1 kohta — 6 artiklan 2 kohta — 6 artiklan 3 kohta 6 artikla 7 artikla 7 artikla 8 artiklan 1 kohta 8 artiklan 1 kohta 8 artiklan 2 kohta — 8 artiklan 3 kohta 8 artiklan 2 kohta — 8 artiklan 3 kohta 8 artiklan 4 kohta 8 artiklan 4 kohta 8 artiklan 5 kohta — 9 artikla 9 artikla 10 artiklan ensimmäisen kohdan johdanto 10 artiklan ensimmäisen kohdan johdanto 10 artiklan ensimmäisen kohdan ensimmäinen luetelmakohta 10 artiklan ensimmäisen kohdan a alakohta 10 artiklan ensimmäisen kohdan toinen luetelmakohta 10 artiklan ensimmäisen kohdan b alakohta 10 artiklan ensimmäisen kohdan kolmas luetelmakohta — — 10 artiklan ensimmäisen kohdan c alakohta 10 artiklan ensimmäisen kohdan neljäs luetelmakohta 10 artiklan ensimmäisen kohdan d alakohta 10 artiklan toisen kohdan ensimmäinen virke 10 artiklan toinen kohta 11 artiklan ensimmäinen numeroimaton kohta 11 artiklan 1 kohta 11 artiklan 1 kohta 11 artiklan 2 kohta 11 artiklan 2 kohta 11 artiklan 3 kohta 11 artiklan 3 kohdan ensimmäinen virke 11 artiklan 4 kohta 11 artiklan 3 kohdan toinen virke 11 artiklan 5 kohdan ensimmäinen virke — 11 artiklan 5 kohdan viimeinen virke 12 artikla 12 artikla 13 artikla — — 13 artikla 14 artiklan ensimmäinen kohta 14 artikla 14 artiklan toinen kohta — — 15 artikla 15 artikla 16 artikla Liite —